Springbok terug in Bulle se opdrafspanʼn Terugkerende Springbok tel tussen die drie veranderinge aan die Blou Bulle se agterlyn vir Saterdag se Curriebekerwedstryd teen die Westelike Provinsie op Nuweland. Piet van Zyl, wat Woensdag ʼn blaaskans gekry het, is terug op sy pos agter die skrum in die plek van André Warner, wat bank toe skuif. Kefentse Mahlo speel regterveuel in Travis Ismaiel se plek, en Dries Swanepoel buitesenter in Franco Naudé s’n. Die aggttal is onveranderd gelaat. Met Jaco Visagie nog nie heeltemal fiks nie, is Johan Grobbelaar die nuwe bankhaker, en Duncan Matthews vul Swanepoel se plek. 15. Manie Libbok, 14. Kefentse Mahlo, 13. Dries Swanepoel, 12. Burger Odendaal, 11. Jamba Ulengo, 10. Tony Jantjies, 9. Piet van Zyl, 8. Nic de Jager, 7. Jannes Kirsten, 6. Boom Prinsloo (kaptein), 5. Ruben van Heerden, 4. Irné Herbst, 3. John-Roy Jenkinson, 2. Jan-Henning Campher, 1. Pierre Schoeman. Bank: 16. Johan Grobbelaar, 17. Matthys Basson, 18. Abongile Nonkontwana, 19. Shaun Adendorff, 20. André Warner, 21. JT Jackson, 22. Duncan Matthews.